open-index/open-wikipedia-markdown huggingface dataset:
Shpresa Hoxha

**Shpresa (Raça) Hoxha** është studiuese dhe profesoreshë universitare nga Mitrovica. 

## Biografia 
Shpresa lindi në Mitrovicë, Kosovë më 26 mars 1953. Shkollën fillore dhe gjimnazin i kreu në vendlindje. Studimet e gjuhës dhe të letërsisë angleze i regjistroi në Fakultetin e Filologjisë të Prishtinës, Katedra e gjuhës dhe e letërsisë angleze 1970-71 dhe diplomoi më 21 qershor 1974.

Më 4 qershor 1986 mbrojti me sukses punimin e magjistraturës me titull: “Funksionet e kohëve të shkuara të foljeve të anglishtes e të shqipes dhe përkthimi i tyre në romanin Oliver Tuisti të Ç. Dikensit, në Fakultetin e Filologjisë të Universitetit të Prishtinës. Temën e doktoraturës me titull Kontributi i William Martin Leake-ut në fushën e studimeve albanologjike e mbrojti po ashtu në Fakultetin e Filologjisë, Universiteti i Prishtinës më 25 qershor 2003. Që nga viti 1974 punon në Fakultetin Ekonomik të Universitetit të Prishtinës, mësimdhënëse e gjuhës angleze I & II edhe pas pensionimit në mars të vitit 2018.

Ka qenë e angazhuar në mësimdhënie në Fakultetin e Makinerisë (Inxhinierisë Mekanike) të Universitetit të Prishtinës, pas dëbimit të mësimdhënësve të UP nga pushteti serbosllav nga viti 1994-2005, në lëndën Gjuhë angleze I & II. Që nga viti 2005 është e angazhuar në Katedrën e gjuhës dhe të letërsisë angleze pranë Fakultetit të Filologjisë të UP. Është shpërblyer me shumë mirënjohje për punën e saj rreth 45 vjeçare në Universitetin e Prishtinës.

Ka botuar 66 punime shkencore, në mesin e tyre një monografi: Kontributi i W.M. Leake-ut në fushën e studimeve albanologjike dhe Fjalor fjalësh e shprehjesh turke të cilat përdoren në gjuhën shqipe. Në dy mandate ka qenë senatore e Universitetit të Prishtinës 2009-2012 dhe 2012-2015. Ndërsa në mars 2005 është zgjedhur Prodekane për çështje materiale në Fakultetin Ekonomik Prishtinë në periudhë 3 vjeçare; në shkurt 2016 Prodekane për shkencë në Fakultetin Ekonomik Prishtinë, detyrë të cilën e ushtroi deri në pension. Në maj 2010 u zgjodh Kryetare e Institutit “Alb-Shkenca” Prishtinë, Kosovë, dhe organizatore kryesore e Takimeve të mbajtura në Prishtinë, detyrë të cilën e mbajti deri në tetor të vitit 2019. Ka marrë pjesë në shumë konferenca vendore dhe ndërkombëtare në vend dhe jashtë si dhe ka kryer një varg aktivitetesh të ndryshme humanitare.

## Shih edhe 
* Instituti Alb-Shkenca

## Referime
Ramadan Dervishi

**Ramadan Dervishi** (1977, Gradicë, Drenas) është inxhinier i teknologjisë informative dhe shkencave kompjuterike, profesor universitar dhe anëtar i Institutit Alb-Shkenca. 

## Biografia 
Ramadan Dervishi u lind më 1977 në fshatin Gradicë komuna e Drenasit. Shkollën fillore e kreu në Gradicë, e shkollën e mesme në gjimnazin “Gjergj Kastrioti-Skënderbeu” në Drenas. Në vitin 1996/97 është regjistruar në Fakultetin e Inxhinierisë Elektrike dhe Kompjuterike, ku ka përfunduar studimet themelore, pastaj ka vazhduar në nivelin master.

Gjatë periudhës se studimeve master ka publikuar punime shkencore në revista ndërkombëtare, dhe ka mbrojtur temën e nivelit master në lidhje me sigurinë e shënimeve në votimin elektronik rasti i Kosovës. Në vitin 2001-2004 ka qenë i angazhuar si zhvillues softueri në Qendrën e Prodhimit të Dokumenteve. Punon që 13 vjet si asistent dhe ligjërues në kolegje private në drejtimin Inxhinieri Softuerike ku ka ligjëruar lëndët: Arkitekturë e Kompjuterëve, Sisteme Operative, Ndërveprimi Njeri-Kompjuter, Inxhinieri Softuerike, Siguria e të dhënave dhe Bazat e avancuara të të dhënave. Në Fakultetin e Inxhinierisë Elektrike dhe Kompjuterike ka qenë asistent i angazhuar në lëndët Arkitektura e Kompjuterëve dhe në lëndën Qarqe Digjitale. Titullin Doktor Shkence në Inxhinieri Kompjuterike e mori në vitin 2022.

Sa i përket punës profesionale në industri ka përvojë pune mbi 22 vjet si programer dhe menaxher i sistemeve të IT-së me fokus në zhvillime dhe implementime të softuerëve dhe të platformave bankare. Ka marrë pjesë në shumë grupe punuese sa përket sistemit bankar të Kosovës, e gjithashtu ka qenë edhe implementues i drejtpërdrejtë i sistemit të pagesave ndërbankare bazuar në standardin ISO20022 në Republikën e Kosovës.
Ramadan Dervishi ka punuar edhe si ekspert i jashtëm i angazhuar nga GTZ në përpilimin e planprogrameve të shkollave të mesme profesionale në Kosovë. Qe 9 vjet është i angazhuar edhe si ekspert i jashtëm në Autoritetin Kombëtar të Kualifikimeve. Në bankë punon qe 18 vjet si menaxher i IT-së. Ramadan Dervishi është bashkautor i një libri dhe i mbi 20 artikujve shkencorë. Interesat e tij kërkimore përfshijnë proceset dhe aplikacionet bankare, blockchain, por edhe financat. Përpjekjet e tij kërkimore përqendrohen në avancimin e njohurive dhe inovacionit në këto fusha, me synim për të përmirësuar praktikat ekzistuese dhe për të eksploruar mundësi të reja në dobi të industrisë dhe të shoqërisë në përgjithësi. 

## Shih edhe 
* Instituti Alb-Shkenca

## Referime
Musa Rizaj

**Musa Rizaj** është inxhinier i teknologjisë informative, profesor universitar dhe kryetar i Seksionit të Inxhinierisë dhe TI-së në kuadër të Institutit Alb-Shkenca.
## Biografia 
Musa Rizaj në vitin 1977 kryen Fakultetin teknik në Prishtinë, studimet pasuniversitare i përfundon në Universitetin e Beogradit më 1987. Në Universitetin e Prishtinës më 1998 mbron punimin e doktoratës. Gjatë viteve 1977-88, punoi në shkritoren e Ferronikelit në Drenas, në detyra të lidhura me çështjet e përfitimit të ferronikelit, ku ishte edhe drejtues teknik i prodhimit.
Aktiviteti pedagogjik fillon me punën si mësimdhënës në shkollën e mesme ekonomike (1975-77). Në vitin 1978, zgjidhet asistent në Universitetin e Prishtinës, Fakulteti i Xehetarisë dhe Metalurgjisë, më 1987 zgjidhet si ligjërues, më 2000 zgjidhet si docent, në vitin 2005 zgjidhet profesor i asocuar dhe në vitin 2009 zgjidhet si profesor. Ai ka kryer edhe detyra tjera të lidhura me profesionin dhe punën, si:
*	anëtar i kryesisë së Shoqatës së pavarur të profesorëve universitarë 1992-1996.
*	anëtar i Senatit të UP, 1996-98.
*	prodekan i Fakultetit të Xehetarisë dhe Metalurgjisë, 1995-1998.
*	udhëheqës i studimeve të doktoraturës, 2002-2006.
*	kryetar i Shoqatës së Teknologëve dhe Metalurgëve të Kosovës, 1999
*	anëtar i Bordit në Unionin Ballkanik te Metalurgëve (BUM).
*	anëtar i Bordit të Institutit Alb-Shkenca, 2008-2020
*	kryetar i Konferencës Zhvillimi i qëndrueshëm tekniko-teknologjik dhe mjedisi, SHTM, 2002.
*	kryetar i Konferencës: Trajtimi i mbetjeve, SHTM, Prishtinë, 2005.
*	menaxher i Projektit: – Empowerment social dialogue in mining and industri, European Commission Liaison Office to Kosovo, 2006-2008.
*	anëtar i Këshillit shkencor në XX Congress of Macedonia, Ohrid, 2008.
*	anëtar i Këshillit organizativ në Takimet vjetore të Institutit Alb-Shkenca 2008-2020.
*	anëtar i Këshillit shkencor të FRAY Symposiumit në Cancun , Mexico, 2011, të 15th IFAC symposium San Diego 2013, të SIPS 2015, Turkey, të SIPS 2016, SANYA, CHINA, etj.
Prof. Dr. sc. Rizaj është autor i rreth 130 publikimeve profesionale e shkencore dhe ka botuar dy tekste universitare. 
## Shih edhe 
* Instituti Alb-Shkenca

## Referime
Behar Emini

__NOINDEX__

Behar Emini është një ekonomist i diplomuar dhe një figurë e njohur në sektorin publik dhe privat në Maqedoninë e Veriut. I lindur në Shkup, ai kreu arsimin e mesëm në SHMQSH “Arseni Jovkov.” Studimet e tij universitare i vazhdoi në Universitetin e Tetovës, ku u diplomua për Ekonomi. Aktualisht, ai është në studime të nivelit master në Universitetin Amerikan të Evropës - FON (AUE-FON).

Behar Emini ka mbajtur funksione të rëndësishme me përgjegjësi të lartë gjatë karrierës së tij profesionale. Në fillimet e karrierës punoi në Komunën e Butelit, duke kontribuar për zhvillimin ekonomik rural dhe përmirësimin e jetës së banorëve lokalë. Më pas, ka ushtruar detyrën e drejtorit organizativ në Klinikën Universitare për Kirurgji Plastike, ku ka menaxhuar me sukses proceset administrative dhe punën e përditshme të klinikës.

Në sektorin privat, Behar Emini ka përvojë të konsiderueshme. Ka punuar si përgjegjës për logjistikën në kompaninë ndërkombëtare Kromberg & Schubert, ku ka luajtur një rol kyç në menaxhimin e zinxhirit të furnizimit dhe optimizimin e proceseve logjistike të kompanisë. Gjithashtu, ka punuar në kompaninë Dauti Komerc si përgjegjës për promovimin e shitjeve, duke ndihmuar në përmirësimin e performancës dhe rezultateve të shitjeve të kompanisë.

Përveç angazhimeve profesionale, Behar Emini është një familjar i përkushtuar, i martuar dhe baba i një vajze. Ai vazhdon të japë një kontribut të rëndësishëm për komunitetin dhe ekonominë e vendit të tij me ambicie dhe përkushtim. 

## Shikoni dhe 
## Referime
Arbër Rushiti

**Arbër Rushiti** (i lindur më 03 Maj 2002) është një trajner profesionist basketbolli Kosovar dhe ish-lojtar. Rushiti pas një lëndimi të rëndë u detyrua ta përfundoi karrierën e tij profesionale si lojtar në vitin 2022, dhe ka vazhduar të punoj si trajner basketbolli që nga viti 2022. Ai ishte trajner i gjeneratave të reja , poashtu në vitin 2023 u emërua si ndihmës trajner në KBF "Bashkimi" deri në vitin 2024 , ku në vitin 2024 u emërua si kryetrajner në KBF "Junior 06 Moni Bau".

## Referencat 
Arbër Rushiti emërohet si trajner i Junior 06. *AsistiOnline* (në anglishte amerikane). 2024-08-16. Marrë më 2024-11-07.

## Lidhjet e jashtme 
FIBA (Arbër Rushiti) 

Eurobasket.com (Arbër Rushiti)

[Https://www.proballers.com/basketball/player/176188/arber-rushiti Proballers.com (Arbër Rushiti)]
Faik Xhani

**Faik Xhani** është një mësues, gazetar dhe aktivist i mirënjohur shqiptar, i cili ka kontribuar gjerësisht në fushën e arsimit, gazetarisë dhe aktivitetit shoqëror në Shqipëri. Ai lindi më 1 maj 1948, në fshatin Lis të Matit, në një familje me tradita të thella bujarie dhe patriotizmi. Në periudhën e Luftës së Dytë Botërore, babai i tij Ahmeti dhe xhaxhallarët ishin pjesë e Ushtrisë Nacionalçlirimtare, duke mbështetur çështjen kombëtare për çlirimin e vendit nga okupatorët.

Faik Xhani u përball me sfidën e humbjes së të dy prindërve në moshë të hershme dhe u rrit nga gjyshërit dhe të afërmit e tij, të cilët e mbështetën dhe i ofruan dashurinë dhe kujdesin e nevojshëm për zhvillimin e tij. Arsimin fillor e kreu në vendlindje dhe më tej vijoi shkollimin në shkollën “8 Nëntori” në Peshkopi, duke dalë me rezultate të shkëlqyera. Ai më pas vazhdoi studimet në Universitetin “Luigj Gurakuqi” në Shkodër, ku u diplomua në degën Histori-Gjeografi, duke vijuar gjithashtu trajnimet në fushën e administrimit vendor, për të zgjeruar njohuritë dhe aftësitë e tij në menaxhim dhe lidership.

Pas përfundimit të studimeve, Xhani e nisi karrierën si mësues në disa shkolla në rrethin e Matit, ku shpejt u dallua për rezultatet e larta në mësimdhënie dhe për metodat moderne që përdorte në klasë. Për përkushtimin e tij në arsimin e brezave të rinj, ai u nderua me medaljen “Naim Frashëri”. Xhani vazhdoi më pas karrierën në administratën lokale si instruktor rinie dhe më vonë si inspektor dhe specialist i Këshillit të Rrethit Mat, duke ndihmuar në zbatimin e politikave vendore .

Pas viteve '90, me ndryshimet që përfshinë Shqipërinë, Xhani u përfshi në themelimin dhe drejtimin e disa shoqatave jofitimprurëse me fokus në mbështetjen e shtresave të ndryshme të popullsisë. Ai ka mbajtur role të rëndësishme si sekretar i Shoqatës së Jetimëve në Mat, sekretar i shoqatës “Martirët e Policisë së Shtetit” dhe në drejtimin e shoqatës ”Sofra Shqiptare”. Aktualisht, Faik Xhani shërben si kryetar i Shoqatës Kombëtare të Pensionistëve , duke u përpjekur të përmirësojë cilësinë e jetës për pensionistët, një shtresë shpesh e neglizhuar, duke promovuar aktivitete kulturore dhe argëtuese për ta.

Kontributet e tij shkojnë përtej aktivitetit shoqëror, pasi Faik Xhani është gjithashtu një autor i zellshëm. Ai ka shkruar dhe bashkëshkruar 15 libra dhe ka shërbyer si redaktor e recensues për dhjetëra botime të tjera. Gjithashtu, është autor i qindra shkrimeve në gazeta dhe portale të ndryshme shqiptare, duke trajtuar çështje të kulturës, historisë dhe probleme sociale.

Në shenjë vlerësimi për kontributet e tij të rëndësishme në fushën shoqërore, letrare dhe kulturore, Presidenti i Republikës së Shqipërisë e ka nderuar Faik Xhanin me titullin e lartë “Mjeshtër i Madh” .

## Burimet
Niko Qafoku

**Niko P. Qafoku** është një kimist, mineralog dhe profesor universitar shqiptar.  

## Biogragfia 
Dr. Qafoku njihet në SHBA dhe komunitetin ndërkombëtar shkencor si ekspert dhe lider në fushën e kimisë dhe mineralogjisë së tokës e në atë të kimisë dhe mbrojtjes së mjedisit, ku ka dhënë kontribute të shkëlqyera për më tepër se tre dekada. Gjatë periudhës mbi dhjetë vjeçare në Universitetin Bujqësor të Tiranës, ai dha mësim dhe zhvilloi kurse të reja universitare e pasuniversitare si dhe shkroi librin e mësimdhënies “Agrokimia, plehërimi i tokave dhe ushqimi i bimëve”. Fillimisht si asistent pedagog, më vonë u zgjodh shef i Katerdrës së Pedologjisë dhe Agrokimisë si dhe zv-dekan për shkencën në Fakultetin e Agronomisë. Kreu kërkim shkencor në fushën e kimisë së tokës dhe plehërimit të bimëve e mbrojti gradën shkencore Kandidat i Shkencave (më vonë gradën Doktor i Shkencave). Më 1994 fitoi bursën Fulbright dhe studioi e kreu kërkime mbi modelimin e tokave në Institutin Politeknik dhe Universitetin Shtetëror të Virxhinias, SHBA. Në të njëjtin vit kreu studimet pasuniversitare në Universitetin e Xhorxhias e mori gradën Master shkencor në Matematikën e aplikuar dhe Informatikë, dhe gradën Doktor i Filozofisë në Kiminë e tokës dhe mbrojtjen e mjedisit. Nga viti 2000 Dr. Qafoku punon në Laboratorin Kombëtar të Pacifikut Veri Perëndimor në shtetin Uashington, ku së fundi mori gradën më të lartë të mundshme, Laboratory Fellow. Ka botuar shumë artikuj në revistat më të mira në botë si Science, Nature, Soil Science Society of America Journal, Geochimica et Cosmochimica Acta, Advances in Agronomy, American Journal of Science, dhe ka botuar kapituj librash në Encyclopedia of Soil Science dhe Handbook of Soil Science. Dr. Qafoku ka fituar shumë çmime kombëtare e ndërkombëtare si “Outstanding Individual Performance” dhe “Exceptional Contribution Awards (PNNL 2005, 2007, 2009, 2014, 2016). Mori çmimin e publikimit më të mirë shkencor të vitit (PNNL 2015, 2016, 2019); fitues i çmimit pretigjioz “R&D 100 Award” 2017; fitues i çmimit si studiuesi më i mirë në Amerikë 2019 në kiminë e tokës (SSSA 2019 Jackson Award) dhe u emërua Fellow i Shoqatës së shkencave të Tokës në Amerikë, titulli më i larte që kjo shoqatë u jep anëtarëve. Dr. Qafoku ka prezantuar rreth 300 herë në konferenca ndërkombëtare. U zgjodh Kryetar i Departamentit të Kimisë së Tokës të Shoqatës Amerikane të Shkencave të Tokave si dhe Kryetar i Përgjithshëm i Takimit të 57 Vjetor të Shoqatës së Mineraleve të Tokës.

## Shih edhe 
* Instituti Alb-Shkenca

## Referime
Eshref Januzaj

**Eshref Januzaj** është studiues, inxhinier dhe profesor universitar shqiptar në Gjermani.

## Biografia 
Dr. Eshref Januzaj është rritur nën strehën madhështore të Bjeshkëve të Nemuna, në Isniq të Komunës së Deçanit (Kosovë), ku ka përfunduar shkollimin fillor dhe atë të mesëm (gjimnazin). Ka studiuar Informatikën në Technische Universität München (Gjermani) dhe është specialist në fushën shkencore të Data Mining dhe të inteligjencës artificiale. Hulumtimet shkencore në kuader të doktoraturës i ka zhvilluar me fokus në integrimin e dijes së shpërndarë dhe heterogjene duke aplikuar metodat e Data Mining, të cilat i ka përfunduar me disertacionin në lëminë e Distributed Data Mining.

Ka një përvojë pune rreth 20 vjeçare si docent, bashkëpunëtor shkencor dhe ligjërues në universitetet gjermane – ndër to edhe në universitetet elitare të ekselencës: Technische Universität München dhe Ludwig-Maximilians-Universität München. Krahas punës akademike në Universitetin e Shkencave të Aplikuara në Mynih (Gjermani), merret me kërkime shkencore në fushat e Distributed Data Mining, Machine Learning dhe inteligjencës artificiale. Konkretisht merret më hulumtimin e algoritmëve dhe metodave eficiente nga këto fusha për aplikimin e tyre në shkencat e tjera si: biomjekësia, eficienca energjetike, shkencat shoqërore, gjuha, historia, albanologjia, etj.
Që nga viti 1996 është anëtar i rregullt i shoqatës profesionale “Shoqëria për Informatikë” në Gjermani (Gesellschaft für Informatik). Ka me dhjetra punime shkencor të recensuara në konferenca ndërkombëtare, disa vlerësuar edhe me çmimin Best paper award; është recensues në konferenca e revista ndërkombëtare; ka udhëhequr mbi 30 projekte në Gjermani dhe ka mentoruar mbi 50 punime studentore në universitetet e Gjermanisë (Bachelor, Master, Diploma, etj.).

Është pjesë aktive e Diasporës intelektuale shqiptare për më shumë se 25 vjet dhe i angazhuar në transferimin e dijes dhe në forcimin e lidhjeve me vendin e origjinës. Është zv. Drejtor si dhe Menaxher i Përgjithshëm i Institutit shkencor mbarëkombëtar Alb-Shkenca dhe njëri ndër anëtarët e rregullt prej themelimit të tij. Është, po ashtu, bashkthemelues dhe Kryetar i Shoqërisë së akademikëve shqiptarë DIJA e.V. nga Mynihu (Gjermani) si dhe ideator e koordinator i aktivitetit vjetor të komunitetit shqiptar në Landin e Bavarisë (Gjermani) “Ditët Shqiptare në Bavari”. Në kohën e lirë, është i pasionuar pas ngjitjeve në bjeshkë dhe fluturimit me paragliding. 

## Shih edhe 
* Instituti Alb-Shkenca

## Referime
Shpresa Caslli

**Shpresa Caslli** është studiuese dhe profesoreshë universitare në Fakultetin e Inxhinierisë Mekanike të Universitetit Politeknik të Tiranës.
## Biografia 
Shpresa Caslli, pas një karriere profesionale si Inxhinierie Teknologe në Kombinatin e Autotraktorëve (1986-1992) dhe studimeve pasuniversitare (1989-1990), fiton me konkurs pozicionin e saj si profesoreshë (2001). Shumë shpejt ajo doktorohet në fushën e përzgjedhjes së kompjuterizuar të materialeve dhe krijimit të bazave të të dhënave (2008).

Punimet dhe artikujt e saj në fushën kërkimore i ka botuar në revista të njohura shkencore, duke marrë shumë ‘download-ime’ nga gjithë bota. Në vitin 2016 fiton titullin e Profesores së Asociuar. Aktivitetin e saj në mësimdhënien akademike e shtrin në nivelet baçelor dhe master (shkencor e profesional).

Autore e rreth 1200 faqe tekstesh inxhinierike dhe bashkautore e teksteve shkollore të Teknologjisë, për ciklin 9 vjeçar dhe atë të mesëm. Një cikël leksionesh, nga fusha e saj e specializimit e ka mbajtur në departamentin e Tekstilit në Universitetin Ghent, Belgjikë (2013, Bazileus).

Është bërë pjesë e administratës së Institutit Alb-Shkenca (2008), si nënkryetare e Sesionit të Inxhinierisë për degën e Shqipërisë dhe redaktore/recensente për artikujt shkencorë në revistën AKTET. Në vite aktivizohet në bordin drejtues të IASH-it, në komitetet organizatore e shkencore në të gjitha Takimet. Ka kryer me sukses detyrën e koordinatores për Takimin e XI-të dhe XIV-të në Tiranë. 

## Shih edhe 
* Instituti Alb-Shkenca

## Referime
Evan Rroço

**Evan Rroço** është inxhinier dhe profesor universitar në Universitetin Bujqësor të Tiranës.

## Biografia 
Evan Rroço ka përfunduar studimet e larta në Fakultetin e Agronomisë në vitin 1983. Nga viti 1983 ne 1990 ka punuar si agronom në rrethin e Lezhës dhe të Tiranës. Prej vitit 1990 është profesor pranë Universitetit Bujqësor të Tiranës, Fakulteti i Bujqësisë dhe i Mjedisit, Departamenti i Shkencave Agronomike pranë UBT.

Në vitet 1995-1999 kreu studimet e doktoratës në Universitetin Justus Liebig në Giessen në Gjermani që i përfundoi me “Magna Cum Laude”.
Ka publikuar disa libra e monografi si dhe mbi 40 artikuj shkencorë në revista kombëtare dhe ndërkombëtare, si dhe ka prezantuar rezultatet e tij kërkimore në mbi 60 konferenca. Punimet e tij janë cituar mbi 260 herë nga autorë ndër më të njohurit në fushat përkatëse. Ka marrë pjesë dhe ka qenë drejtues i një numri të madh projektesh kërkimore.

Prof. Rroço është anëtar i bordit editorial në katër revista shkencore ndër të cilat dy ndërkombëtare. Për gjashtë vjet me radhë ka shërbyer si anëtar i bordit editorial të revistës më të cituar në fushën e agronomisë “European Journal of Agronomy”. Ka dhënë kontribut në reformimin e kërkimit dhe Arsimit të Lartë në Shqipëri si Anëtar i Këshillit të Arsimit të Lartë dhe të Shkencës, Pjesëmarrës i Grupit të Ekspertëve të Arsimit të Lartë të Projektit TEMPUS, Pikë Kombëtare Kontakti për Projektin Marie Curie në kuadrin e Programit FP7-Horizon 2020, si dhe anëtar i Grupit të Punës për hartimin e Ligjit të Kërkimit. 

## Shih edhe 
* Instituti Alb-Shkenca

## Referime
Muhabere Maliqi

**Muhabere Maliqi** është sociologe dhe profesoreshë universitare nga Lugina e Preshevës.

## Biografia 
Muhabere Maliqi ka lindur në Preshevë, shkollën fillore dhe të mesme e ka përfunduar në vendin e lindjes, ndërsa studimet themelore në vitin 2005 dhe studimet Master në vitin 2011 i ka përfunduar në Universitetin e Prishtinës në Departamentin e Sociologjisë në Fakultetin Filozofik në Prishtinë. Gjithashtu ciklin e tretë të studimeve të doktoratës i ka përfunduar në Universitetin e Prishtinës ku ka doktoruar në departamentin e Sociologjisë në Fakultetin Filozofik në Prishtinë. Nga viti 2013-2015 ka ligjëruar lëndët: “Hyrje në Sociologji” dhe “Bazat Etike të Punës Sociale” në Fakultetin Filozofik në Departamentin e Punës Sociale. Gjatë viteve 2013-2015 ka ligjëruar lëndët: “Filozofi e Edukimit”, “Sociologji Juridike”, ”Bazat e Shkencave Shoqërore me Metodologji” dhe “Edukatë Qytetare” në Fakultetin e Edukimit dhe Fakultetin Juridik të Universitetit “Kadri Zeka” në Gjilan. Gjatë periudhës 2011-2013, ka ligjëruar lëndën “Shkencat Shoqërore me Metodologji” në Universitetin ”Ukshin Hoti” në Prizren dhe në Fakultetin e Edukimit në Universitetin e Prishtinës. Gjatë angazhimit si ligjëruese ka mentoruar shumë kandidatë për temë të diplomës të nivelit baçelor në Programin për Avancim të Kualifikimit të Mësimdhënësve në Fakultetin e Edukimit.

Muhabere Maliqi që nga viti 2010 është inspektore e arsimit në Ministrinë e Arsimit, Shkencës, Teknologjisë dhe Inovacionit. Aktualisht është e angazhuar Ligjëruese në Kolegjin “AAB” Prishtinë që nga viti 2015 ku ligjëron lëndët: “Sociologjia e Edukimit” dhe “Udhëheqja dhe Menaxhimi i Institucioneve Edukative”. Njëkohësisht udhëheq Divizionin për Profesione të Rregulluara në Ministrinë e Arsimit, të Shkencës, të Teknologjisë dhe të Inovacionit.

Ajo ka kontribuar në arsim duke qenë kryesuese dhe anëtare e shumë Komisioneve dhe Këshillave për çështje të arsimit në Kosovë, konkretisht e Strategjisë për Arsim 2022-2026, e Këshillit Shtetëror për Profesione të Rregulluara, për Licencimin e Bartësve Privatë të Arsimit të Lartë, për Vlerësimin e performancës së mësimdhënësve në arsimin parauniversitar, përfshi edhe kontributin në aspektin ligjor në sistemin e arsimit parauniversitar dhe të arsimit të lartë në Kosovë. Muhabere Maliqi është autore e shumë punimeve në fushën e sociologjisë dhe me fokus të veçantë në Sociologji të Arsimit. Së fundmi botoi librin me titull ”Promovimi i vlerave sociale në arsimin parauniversitar në Kosovë”. Po ashtu është pjesëmarrëse në konferenca të ndryshme ndërkombëtare dhe disa nga publikimet e saj janë të indeksuara në revista prestigjioze. 

## Shih edhe 
* Instituti Alb-Shkenca

## Referime
Akreditimi

**Akreditimi** është vlerësimi i pavarur, nga palët e treta, i një organizmi të vlerësimit të konformitetit (siç është organi certifikues, trupi inspektues ose laboratori) kundrejt standardeve të njohura, duke përcjellë demonstrim formal të paanshmërisë dhe kompetencës së tij për të kryer detyra specifike të vlerësimit të konformitetit (të tilla si certifikimi, inspektimi dhe testimi). 

## Vështrim 
Organet e akreditimit janë krijuar në shumë ekonomi me qëllimin kryesor për të siguruar që organet e vlerësimit të konformitetit të jenë subjekt i mbikëqyrjes nga një organ autoritar. Organet e akreditimit, të cilët janë vlerësuar si kompetentë, nënshkruajnë marrëveshje rajonale dhe ndërkombëtare për të demonstruar kompetencën e tyre. Këto organe akreditimi më pas vlerësojnë dhe akreditojnë organet e vlerësimit të konformitetit sipas standardeve përkatëse.

Një organ autoritar që kryen akreditimin quhet ' organ akreditimi '. Forumi Ndërkombëtar i Akreditimit (IAF) dhe Bashkëpunimi Ndërkombëtar i Akreditimit të Laboratorëve (ILAC) ofrojnë njohje ndërkombëtare për organizmat e akreditimit. Ka shumë organizma akreditimi të njohura ndërkombëtarisht të miratuara nga IAF dhe ILAC.

Qendra Ndërkombëtare e Akreditimit të Emirateve (EIAC) është organi më i madh i akreditimit në Lindjen e Mesme, ndërsa në Azinë Jugore Këshilli Kombëtar i Akreditimit të Pakistanit (PNAC) dhe Bordi Kombëtar i Akreditimit për Laboratorët e Testimit dhe Kalibrimit (NABL), Këshilli i Cilësisë i Indisë (QCI) janë më të mëdhenjtë. Në Azinë Lindore, Bordi Kombëtar i Akreditimit të Kinës është më i madhi, ndërsa Shërbimi i Akreditimit të Mbretërisë së Bashkuar (UKAS) është më i madhi në Evropë. Shoqata Kombëtare e Autoriteteve të Testimit (NATA) dhe Sistemi i Përbashkët i Akreditimit të Australisë dhe Zelandës së Re (JAS-ANZ) janë më të mëdhenjtë në rajonin e Oqeanisë, me Sistemin Kombëtar të Akreditimit të Afrikës së Jugut që është më i madhi në Afrikë.

Për shumicën e skemave të akreditimit, përdoren standardet ndërkombëtare të nxjerra nga Organizata Ndërkombëtare për Standardizim (ISO).

## Shih edhe 
* Certifikimi
* Homologimi

## Lidhje t jashtme 
* Organizata Ndërkombëtare për Standardizim

## Referime
Edlira Birko

**Edlira Birko** (1969) është gazetare dhe profesoreshë universitare shqiptare.
## Biografia 
Edlira Birko ka ndjekur në vitet 1987-1991 studimet e larta në Degën e Gjuhës e të Letërsisë të Universitetit të Tiranës (Fakulteti i Historisë dhe i Filologjisë), ka marrë gradën e masterit shkencor për studime letrare e media pranë këtij Universiteti (2009) dhe është doktoruar me tezën “Letërsia, folklori dhe mediat në shtypin shqiptar gjatë Luftës së Dytë Botërore” në Universitetin Shtetëror “Cirili dhe Metodi” (Shkup, Maqedonia e Veriut), 2016. Ka realizuar një varg specializimesh e kursesh trajnimi në fushën e drejtimit të medieve, të të drejtave të njeriut, të komunikimit, të marrëdhënieve me publikun e të të folurit publik (Bon, Strasburg, Tiranë,). Ka një përvojë 30-vjeçare në shtypin e shkruar, në radio e televizion: kryeredaktore e gazetës “Kombi” (1991-1994), zv. kryeredaktore e gazetës “E Ardhmja” (1997), drejtore e Radio 1 (1998), zëdhënëse e shtypit në Ministrinë e Rendit Publik (1998-2000), drejtore e Programit të Dytë në Radio-Tirana (2002-2003), drejtore e Telenorba-s Shqiptare (2004) dhe prej vitit 2005 gazetare në Televizionin Publik Shqiptar në funksionin e skenaristes dhe drejtueses së një vargu ciklesh televizive [emisioni i përditshëm informativo-kulturor i mëngjesit në RTSH1, emisioni i përjavshëm “DEBAT. Arsimi – të zgjidhura dhe të pazgjidhura” (20052008), emisioni i përjavshëm “PULS. Debat social” (2008-2009) etj.].
Prej 2010-s E. Birko është ideuese, gazetare, skenariste dhe drejtuese e ciklit të emisioneve të përjavshme “Auditor Arsimi” tryeza më jetëgjatë dhe më e kualifikuar e problemeve të arsimit e të kërkimit shkencor në hapësirën shqiptare. Nga viti 2000 ligjëron lëndët e komunikimit, të të folurit publik e të kulturës në media në disa fakultete të Universitetit të Tiranës e në universitete të tjera në vend si dhe merr pjesë në jetën kërkimore-shkencore në Shqipëri, Kosovë e Maqedoninë e Veriut me kumtesa e artikuj shkencorë për probleme të medias, të shkollës e të letërsisë. Vend të veçantë u ka dhënë në tribunën e vet “Auditor Arsimi” arritjeve të Institutit Alb-Shkenca si dhe kontributeve të përfaqësuesve më të shquar të saj në hapësirën mbarëshqiptare dhe në institucionet shkencore e në strukturat universitare në botë. 

## Shih edhe 
* Instituti Alb-Shkenca

## Referime
EKosova

**Platforma e shërbimeve elektronike eKosova**, ndryshe **Platforma eKosova** (ang: ; srb: ) ose thjesht **eKosova** është një portal qeveritar në internet i ofruar nga Ministria e Punëve të Brendshme për qytetarët e Kosovës që t'i plotësojnë nevojat e tyre administrative përmes internetit, shërbime të cilat zakonisht plotësoheshin nëpër sportele të komunave respektive. 

Ajo ofron shërbime me dhe pa pagesë për individë dhe biznese, siç janë tërheqja e çertifikatës së lindjes, aplikimi për subvencion, vërtetimin e të kaluarës kriminale, e të tjera. Këto dokumente shpesh kërkohen nga punëdhënësit dhe institucionet publike.  

Në 2021, Ministria e Industrisë i ofroi mundësinë bizneseve të aplikojnë për grante dhe subvencione në internet përmes eKosovës. Po atë vit, u implementua skema për rimëkëmbje ekonomike për familjet dhe bizneset e ndikuara financiarisht nga pandemia COVID-19. 

## Shërbimet 
Shërbimet që i ofron portali përfshijnë, por nuk mbarojnë me: 

* Shkarkimin e dokumenteve civile si çertifikata e lindjes apo martesës;
* Aplikimin për subvencione apo ndihmë sociale;
* Përzgjedhjen e doktorit familjar;
* Qasjen më të afërt tek shërbimet komunale
* Pagesa e faturave për shërbime si KEDS.

## Shënime 
## Shih edhe 
* EAlbania

## Lidhje të jashtme 
* 

## Referime
1. česká fotbalová liga

thumb|right|200px|Trofeja e 1. liga.
**1. liga** është më e lartë në dhe më superiore në Çeki.

## Skuadrat aktuale 
## Kampionët 
### Performanca sipas klubeve 
## Referime 
## Lidhje të jashtme 
* Faqja zyrtare e Ligës
Semestri

**Semestri** ose **gjysëmvjetori** është një pjesë e një viti akademik gjatë të cilit një institucion arsimor mban mësime . Oraret e miratuara ndryshojnë shumë. Sinonime specifike përdoren zakonisht për të treguar kohëzgjatjen ose një term. Në shumicën e vendeve, viti akademik fillon në fund të verës ose në fillim të vjeshtës dhe përfundon në pranverën ose verën e ardhshme.

## Përshkrimi 
Fjala **"semestër"** i referohet një periudhe kohore të caktuar që përdoret për të ndarë vitin akademik në institucione arsimore, si shkolla, kolegje apo universitete. Termi vjen nga latinishtja *semestris*, që do të thotë "gjashtëmujor" (*sex* – gjashtë dhe *mensis* – muaj). Tradicionalisht, një vit akademik ndahet në dy semestra, ku secili zgjat rreth gjashtë muaj.

Një vit akademik është koha gjatë së cilës një institucion arsimor mban mësime . Një term akademik është një pjesë e vitit akademik. Oraret e miratuara ndryshojnë shumë.

* Në sistemin arsimor një semestër zakonisht përfshin një kombinim të mësimeve, provimeve dhe pushimeve të shkurtra. Në shumicën e vendeve, semestri i parë fillon në vjeshtë dhe zgjat deri në dimër, ndërsa i dyti fillon në pranverë dhe përfundon në verë.
* Në terminologjinë e përgjithshme, fjala semestër mund të përdoret edhe për të treguar një periudhë gjashtëmujore në fusha të tjera, por më së shumti është i lidhur me arsimin.

### Sinonimet 
*Semestri*, gjysëmvjetori dhe *tremujori* janë të gjitha sinonime për një periudhë akademike (dy të fundit janë të kufizuar kryesisht në anglishten amerikane),  të cilat i referohen termave të periudhave specifike siç përshkruhet më poshtë:

* **Semestri** ( lat. semestris ) fillimisht gjermanisht, ku i referohej një sesioni universitar prej gjashtë muajsh, i adoptuar në përdorim amerikan në fillim të shekullit të 19-të si një afat gjysmë-vjeçar zakonisht 15 deri në 18 javë. Përdoret në SHBA dhe vende të tjera për t'iu referuar dy periudhave kryesore në të cilat ndahet viti akademik në disa universitete.  
* **Trimestri** ( lat. trimestris) përdoret në SHBA dhe Kanada për t'iu referuar një prej tre termave në të cilët është ndarë viti akademik në disa universitete.  
* **Quarter** ( lat. quartarius ) përdoret në anglishten amerikane për t'iu referuar një prej katër termave në të cilët ndahet viti akademik në disa universitete. 

Në shumicën e vendeve të botës, viti akademik fillon në fund të verës ose në fillim të vjeshtës dhe përfundon në pranverën ose verën e ardhshme. Në vendet e hemisferës veriore, kjo do të thotë se viti akademik zgjat nga gushti, shtatori ose tetori deri në maj, qershor ose korrik. Në vendet e hemisferës jugore, viti akademik përputhet me vitin kalendarik, duke zgjatur nga shkurti ose marsi deri në nëntor ose dhjetor. Vera mund të jetë ose jo pjesë e sistemit të termave.

## Shih edhe 
* Viti fiskal
* Viti shkollor
* Pushimet shkollore

## Referime
Olympiakos Pireu

**Olympiakos Sýndesmos Filathlon Peiraiós** (greqisht: **Ολυμπαικός Σύνδεσμος Φιλαθλων Πειραιώς**), ose thjesht **Olympiakos** është një klub futbolli grek, themeluar në 1925. Klubi është një nga ekipët më të njohura në Greqi së bashku me Panathinaikos dhe AEK Athinën.

## Nderimet 
* **Superliga e Greqisë****: 48**
** 1931, 1933, 1934, 1936, 1937, 1938, 1947, 1948, 1951, 1954, 1955, 1956, 1957, 1958, 1959, 1966, 1967, 1973, 1974, 1975, 1980, 1981, 1982, 1983, 1987, 1997, 1998, 1999, 2000, 2001, 2002, 2003, 2005, 2006, 2007, 2008, 2009, 2011, 2013, 2014, 2016, 2017, 2020, 2021, 2022, 2025
* **Kupa e Greqisë: 29**
** 1947, 1951, 1952, 1953, 1954, 1957, 1958, 1959, 1960, 1961, 1963, 1965, 1968, 1971, 1973, 1975, 1981, 1990, 1992, 1999, 2005, 2006, 2008, 2009, 2012, 2013, 2015, 2020, 2025
* **Superkupa e Greqisë: 5**
** 1980, 1987, 1992, 2007, 2025
* **Kupa e Ballkanit:** 
** 1963
* **UEFA Liga e Konferencës: 1**
** 2023–24

## Skuadra aktuale 
## Referime
Lluka Qafoku

**Lluka P. Qafoku** (3 qershor 1954, Vlorë) është studiues dhe profesor universitar shqiptar nga Vlora, Shqipëri.
## Biografia 
Lluka Petraq Qafoku lindur në Vlorë, Shqipëri, më 3 qershor 1954, u diplomua për Fizikën e Aplikuar, Universiteti i Tiranës, 1978. Kurse dhe provime pasuniversitare në Kristalografi dhe Rritje Kristali, Fizikë e Materialeve, Katedra e Fizikës, Universiteti i Tiranës. 1981, 1983. Profesor i Astrofizikës, Universiteti i Tiranës, 1985-1998. Provimet pasuniversitare në anglisht, frëngjisht dhe italisht në Universitetin e Tiranës. Përkthyes dhe mësues i këtyre gjuhëve dhe njohje e mirë e gjuhës ruse. Provimet TOEFL dhe GRE, ETS e nivelit shumë të mirë, 2001 për kualifikim pasuniversitar në SHBA.

Në vitet 1983-1998 një nga specialistët e parë të trajnuar për teknikat e marrjes dhe shpërndarjes së informacionit shkencor, Qendra e Informacionit dhe Dokumentacionit, Akademia e Shkencave e Shqipërisë. Përgjegjës i Sektorit të Shërbimit të Informacionit, 1992-1998. Trajnuar nën kujdesin e UNESCO-s. Koredaktor dhe bashkautor i Buletinit Analitik të Referencave, literaturë dytësore, botuar nga Akademia e Shkencave e Shqipërisë 1985-1990.

Në vitet 1990-1998 INIS Oficer ndërlidhës i Shqipërisë. INIS Fellowship Training dhe Certifikata e Bursës së Specialistëve të Informacionit të IAEA. Ofrues i hyrjes në Shqipëri për INIS Atomindex. 2001-2021 Specialist i informacionit, Instituti i Shëndetit Publik, Tiranë, Shqipëri. AIHA Infokoordinator për Projektin LRC, 2002 e deri më tani. Certifikata e seminarit të trajnimit AIHA. Kurse on line EBL, University of Sheffield, MB, 2003 dhe AIHA, 2006. Botime në Shqipëri të përkthimeve të monografive mjekësore mbi SARS dhe shëndetin publik. Përgatitje abstrakte për revista të ndryshme mjekësore dhe kërkimore shqiptare. Certifikata Evropiane e Pasaportës Kompjuterike Xpert. Redaktor i Manualit të OBSH-së Lab Biosafety në shqip dhe i Manualit të OBSH-së mbi Gripin e Kafshëve. Pjesëmarrje në konferencat vjetore ndërkombëtare për shëndetin publik, 2005-2020. Mbuloi të gjithë punën informative shkencore për pandeminë dhe infodeminë në lidhje me COVID 19 për Komisionin Kombëtar të Ekspertëve të Jashtëzakonshëm të Qeverisë Shqiptare 2020-2021. 2007 Drejtues i Institutit Alb-Shkenca, dega Tiranë dhe anëtar i administratës gjatë gjithë zhvillimeve të Institutit Alb-Shkence 2005-2021. 

## Shih edhe 
* Instituti Alb-Shkenca

## Referime
Arben Krasniqi

**Arben Krasniqi** është trajner dhe ish-basketbollist kosovar. Ai ishte përzgjedhësi i  Kosovës në 2015–2016. Krasniqi është trajneri më i trofeshëm kosovar. Me Sigal Prishtinën e fitoi, gjashtë herë Superligën e Kosovës  dhe shtatë herë Kupën e Kosovës, nga 2005-ta deri në 2013-ten.

## Referime 
## Lidhje të jashtme
*Arben Krasniqi eurobasket.com
Fisnik Ademi

**Fisnik Ademi** (lindi më 8 gusht 1952) ishte futbollistë kosovarë i cili ishte i njohur gjatë karrierës së tij në KF Trepça gjatë viteve të 70-ta si pjesë e "Gjenerata e Artë".

## Karriera
Ademi ishte lojtar në KF Besa Peja para se të transferohej tek Trepça në vitin 1972. Ai luajti për Trepçën deri në vitin 1987. Ai bëri 220 paraqitje, duke shënuar 22 gola nga viti 1972 deri në vitin 1987.

## Referime
Instituti i Shëndetit Publik të Shqipërisë

**Instituti i Shëndetit Publik të Shqipërisë** është një institucion kryesor në sektorin e shëndetësisë publike në Tiranë, Shqipëri, i cili ka për qëllim promovimin e shëndetit, parandalimin e sëmundjeve dhe mbrojtjen e popullsisë nga faktorët e rrezikut që ndikojnë negativisht në mirëqenien fizike, mendore dhe mjedisore. Ky institut vepron si qendër kombëtare e ekspertizës dhe referencës në fushën e shëndetësisë, duke ndihmuar qeverinë dhe institucione të tjera për hartimin dhe zbatimin e politikave shëndetësore të bazuara në evidenca shkencore.

## Vështrim 
Instituti ofron shërbime të ndryshme, duke përfshirë monitorimin dhe analizimin e indikatorëve të shëndetit publik, organizimin e fushatave ndërgjegjësuese për çështje të shëndetit dhe vaksinimit, zhvillimin e strategjive për menaxhimin e epidemive dhe emergjencave shëndetësore, si dhe promovimin e stileve të jetesës së shëndetshme. Ai gjithashtu ndihmon në mbledhjen dhe përpunimin e të dhënave epidemiologjike, të cilat janë thelbësore për identifikimin dhe luftimin e sëmundjeve infektive dhe jo infektive.

Instituti bashkëpunon me organizata ndërkombëtare si Organizata Botërore e Shëndetësisë (OBSH), Qendra Evropiane për Parandalimin dhe Kontrollin e Sëmundjeve (ECDC) dhe UNICEF, duke kontribuar në harmonizimin e politikave të shëndetit publik në nivel rajonal dhe global.

Në kuadrin e detyrave të tij, ISHP luan një rol thelbësor në edukimin shëndetësor, duke ofruar materiale informuese dhe trajtime profesionale për publikun dhe grupet e interesuara. Ai gjithashtu trajnon profesionistë shëndetësorë në fusha të ndryshme për të forcuar sistemin shëndetësor dhe për të adresuar sfidat e reja në shëndetin publik. 

## Shih edhe 
* Shëndeti publik
* Shëndetësia në Shqipëri

## Lidhje të jashtme 
* Instituti i Shëndetit Publik (Faqe zyrtare)

## Referime
Liqeni i Sferkës

parapamje|330x330px
Liqeni i Sferkës është një liqen natyror i vendosur pranë fshatit Sferkë, në komunën e Klinës, Kosovë. Ky liqen është i njohur për bukurinë natyrore dhe ujin e pastër, duke u kthyer në një destinacion të preferuar për banorët e zonës dhe vizitorët që kërkojnë një vend për relaksim dhe aktivitete në natyrë. Shtrihet në një mjedis të rrethuar nga gjelbërimi, duke ofruar peizazhe të qeta dhe të pasura me natyrë të paprekur, që tërheqin gjithnjë e më shumë njerëz për eksplorim dhe pushim.

## Burimi dhe Veçoritë e Liqenit 
Burimi i liqenit të Sferkës vjen nga Ujvara e Mirushës, një tjetër atraksion natyror i rëndësishëm në Kosovë, e cila furnizon liqenin me ujë të freskët dhe të kristaltë. Ky lidhje natyrore e bën liqenin të pasur me resurse ujore, dhe ndikon në cilësinë e ujit që mbetet i pastër dhe i ftohtë. Megjithatë, thellësia e saktë e liqenit të Sferkës nuk është zbuluar ende, duke i shtuar një element misteri për studiuesit dhe vizitorët që e frekuentojnë.

## Rëndësia Ekologjike 
Liqeni i Sferkës luan një rol të rëndësishëm për ekosistemin lokal, duke ofruar habitat për një larmi të florës dhe faunës. Gjithashtu, ai ka ndikim në klimën dhe ekuilibrin e lagështisë në rajon, duke kontribuar në gjallërinë e gjelbërimit dhe në zhvillimin e biodiversitetit. Prania e tij ndikon pozitivisht në mbështetjen e jetës së egër dhe ndihmon në ruajtjen e burimeve natyrore të zonës.

## Aktivitetet dhe Turizmi 
Liqeni i Sferkës është bërë një vend i preferuar për turizëm natyror dhe aktivitete rekreative si shëtitjet, peshkimi dhe kampingu. Banorët e zonës dhe turistët që vizitojnë liqenin kanë mundësi të përjetojnë qetësinë dhe bukurinë natyrore të këtij vendi të veçantë. Veçanërisht gjatë verës, ky liqen tërheq shumë vizitorë që kërkojnë freskinë e ujit dhe natyrën përreth për t'u larguar nga jeta e përditshme.
parapamje|267x267px

## Trashëgimia dhe Mbrojtja 
Liqeni i Sferkës është një pjesë e rëndësishme e trashëgimisë natyrore të rajonit të Klinës dhe konsiderohet një pasuri kombëtare që kërkon mbrojtje dhe kujdes. Përpjekjet për ruajtjen e liqenit dhe mjedisit përreth janë thelbësore për të siguruar që ai të mbetet një vend natyror i pastër dhe i paprekur. Institucionet lokale, në bashkëpunim me komunitetin, janë të angazhuara për të promovuar mbrojtjen e kësaj pasurie natyrore, duke ndërgjegjësuar qytetarët për rëndësinë e ruajtjes së saj për brezat e ardhshëm.

## Referime
Instituti i Shëndetit Publik i Maqedonisë së Veriut

**Instituti i Shëndetit Publik i Maqedonisë së Veriut** është një institut shtetëror kërkimor i shëndetit publik që funksionon nga selia e tij në Shkup, kryeqyteti i Maqedonisë së Veriut . Institucioni përfshin gjithashtu dhjetë qendra rajonale të shëndetit publik.   

## Vështrim 
Fillimi i Institutit të Shëndetit Publik të Maqedonisë së Veriut ishte Instituti i Higjienës i themeluar në Shkup në vitin 1924. Institucioni mori emrin aktual në vitin 2009.

Instituti i Shëndetit Publik të Maqedonisë së Veriut është një institucion qendror shëndetësor i vendosur në Shkup, me rol kyç në mbrojtjen dhe promovimin e shëndetit publik në vend. Ky institucion është i specializuar në fusha të ndryshme të shëndetit publik, duke përfshirë monitorimin, analizimin dhe vlerësimin e gjendjes shëndetësore të popullatës. Ai është përgjegjës për zhvillimin dhe zbatimin e politikave dhe strategjive të shëndetit publik, duke u bazuar në evidenca shkencore.

Instituti ofron mbështetje për sistemin shëndetësor në fushat e epidemiologjisë, higjienës, mikrobiologjisë, ushqimit dhe ushqyerjes, si dhe në kontrollin dhe parandalimin e sëmundjeve infektive e jo infektive. Një tjetër funksion i rëndësishëm është koordinimi i survejancës shëndetësore dhe reagimi ndaj emergjencave shëndetësore, si epidemitë apo katastrofat natyrore. Për më tepër, instituti bashkëpunon me organizata ndërkombëtare, si OBSH-ja dhe Qendra Evropiane për Parandalimin dhe Kontrollin e Sëmundjeve (ECDC), për të ndjekur standardet ndërkombëtare në fushën e shëndetit publik.

Përveç aktiviteteve të tij kërkimore dhe shkencore, Instituti është gjithashtu aktiv në edukimin dhe trajnimin e profesionistëve të shëndetit. Ai organizon fushata ndërgjegjësimi për popullatën e gjerë dhe ndërmerr nisma për përmirësimin e stilit të jetesës dhe reduktimin e faktorëve të rrezikut për shëndetin.

Në kontekstin rajonal dhe global, Instituti i Shëndetit Publik të Maqedonisë së Veriut luan një rol të rëndësishëm në mbrojtjen dhe përmirësimin e shëndetit publik, duke kontribuar në përpjekjet për një shoqëri më të shëndetshme dhe më të qëndrueshme. 

Instituti i Shëndetit Publik i Maqedonisë së Veriut ka ofruar ekspertizë, për shembull, për Qendrën Operative për Epidemi dhe Shëndet Publik në Maqedoninë e Veriut, e themeluar në vitin 2020 në bashkëpunim me Organizatën Botërore të Shëndetësisë (OBSH), dhe komunikon, ndër të tjera, edhe për Covid-in. -19 situata në Maqedoninë e Veriut.  

## Shih edhe 
* Instituti i Shëndetit Publik të Shqipërisë
* Instituti Kombëtar i Shëndetësisë Publike të Kosovës

## Lidhje të jashtme 
* Faqja kryesore e Institutit të Shëndetit Publik të Maqedonisë së Veriut (iph.mk)
* Maqedonia e Veriut (Situata Covid-19 e Maqedonisë së Veriut) (who.int)
Instituti i Shëndetit Publik i Malit të Zi

**Instituti i Shëndetit Publik i Malit të Zi** është institucioni qendror për shëndetin publik në Mal të Zi, i vendosur në Podgoricë. Roli i tij kryesor është ruajtja dhe përmirësimi i shëndetit të popullsisë përmes kryerjes së kërkimeve, analizave dhe programeve parandaluese, si dhe ofrimi i mbështetjes profesionale për sistemin shëndetësor të vendit. 

## Vështrim 
Instituti është përgjegjës për monitorimin e gjendjes shëndetësore të popullatës, identifikimin e rreziqeve shëndetësore dhe ndërmarrjen e masave për parandalimin dhe kontrollin e sëmundjeve ngjitëse dhe jo ngjitëse. Gjithashtu, ai luan një rol thelbësor në organizimin dhe zbatimin e programeve të vaksinimit, të cilat janë të një rëndësie të veçantë për mbrojtjen e shëndetit publik.

Një aspekt i rëndësishëm i punës së Institutit është diagnostikimi laboratorik, që përfshin analiza mikrobiologjike, kimike dhe toksikologjike. Instituti ofron edhe shërbime për analizimin e cilësisë së ujit, ushqimit dhe ajrit, duke kontribuar kështu në ruajtjen e një mjedisi të shëndetshëm. Po ashtu, ai ka një rol të rëndësishëm në reagimin ndaj situatave emergjente, si epidemitë apo katastrofat natyrore, si dhe në zhvillimin e strategjive për menaxhimin e krizave në shëndetin publik.

Nëpërmjet bashkëpunimit me organizata ndërkombëtare, si Organizata Botërore e Shëndetësisë (OBSH) dhe Qendra Evropiane për Parandalimin dhe Kontrollin e Sëmundjeve (ECDC), Instituti merr pjesë aktive në nismat globale dhe rajonale për përmirësimin e shëndetit. Gjithashtu, ai organizon trajnime dhe edukime për profesionistët e shëndetit, si dhe fushata për ndërgjegjësimin e publikut mbi rëndësinë e parandalimit dhe stilit të shëndetshëm të jetesës.

Instituti i Shëndetit Publik i Malit të Zi është shtylla kryesore e sistemit të shëndetit publik, i cili me qasjen e tij multidisiplinare dhe punën shkencore kontribuon në forcimin e sistemit shëndetësor dhe në ruajtjen e shëndetit të qytetarëve të Malit të Zi. 

## Shih edhe 
* Shëndeti publik

## Lidhje të jashtme 
* Instituti i Shëndetit Publik i Malit të Zi

## Referime
Klajd Karameta

**Klajd Karameta** është një avokat shqiptar, me përvojë të gjerë në fushën e të drejtës dhe politikave ligjore në Shqipëri dhe rajonin e Evropës Juglindore. Momentalisht, z. Karameta shërben si Zëvendësministër i Drejtësisë i Republikës së Shqipërisë.

## Karriera 
Me një karrierë që shtrihet mbi dy dekada, z. Karameta ka punuar si këshilltar ligjor dhe menaxher projektesh për institucione të njohura ndërkombëtare dhe vendase, përfshirë Fondacionin për Bashkëpunimin Ndërkombëtar Gjerman (GIZ), Universitetin e Hamburgut dhe Komisionin për Reformën në Drejtësi të Parlamentit Shqiptar. Përpara emërimit si Zëvendësministër, z. Karameta shërbente si partner menaxhues në firmën ligjore Inter Legal Albania, ku përqendrohej në këshillimin e investitorëve të huaj dhe vendas, veçanërisht atyre nga vendet gjermanishtfolëse.

Ndër arritjet e tij profesionale përfshihen pjesëmarrja në projektet për reformën ligjore dhe mbështetjen për profesionet ligjore në Shqipëri nëpërmjet misionit EURALIUS të BE-së, si dhe kontributi i tij në zbatimin e reformave të rëndësishme të përmbarimit privat. Ai ka qenë gjithashtu një anëtar aktiv i Dhomës së Avokatëve të Shqipërisë dhe i Dhomës së Tregtisë dhe Industrisë Gjermane (DIHA).

Përgatitja e tij akademike përfshin studime në juridik të nivelit Bachelor Juris dhe Magister Juris pranë Universitetit të Hamburgut, si dhe Master të Studimeve Evropiane pranë “Europa Kolleg”, në Hamburg, Gjermani. z. Karameta është duke ndjekur studime të doktoratës në Universitetin e Tiranës, Fakulteti i Drejtësisë, me temën "E Drejta e BE-së dhe marrëdhënia me të drejtën kushtetuese të Shteteve Anëtare".

## Shiko dhe
* Këshilli i Ministrave i Shqipërisë
* Ministria e Drejtësisë e Shqipërisë

## Referime
Inter Miami CF

**Club Internacional de Fútbol Miami** është një klub futbolli amerikan me bazë në Fort Lauderdale. Klubi u themelua në 29 janar 2018.

## Nderimet 
## Lojtarët 
### Skuadra aktuale 
## Referime
Doraemon

**Doraemon** (ドラえもん) është një seri manga nga dyshja Fujiko Fujio. Seriali u botua për herë të parë në dhjetor 1969 dhe prill 1996. Seriali flet për macen robot Doraemon, i cili udhëton pas në kohë në shekullin e 22-të për të ndihmuar një djalë të quajtur Nobita Nobi të bëhet një person më i mirë. Në Shqipëri vetëm disa filma janë dubluar.
Haki Misini

**Haki Misini** (1951 – 10 qershor 1999) ishte një këngëtar shqiptar nga Kosova. I lindur dhe i rritur në Mitrovicë, Misini së bashku me Mehmet Tupellën, Rexhep Ismajlin, Halil Bajraktarin, Sedat Isufin dhe Xhevdet Gashin formuan grupin rock **MAK**. Haki Misini u vra nga forcat serbe në fund të Luftës së Kosovës.

## Këngët
*"Moj e mira te Pojata
*"Dil në derë o moj vogëlushe
*"Tri gota
*"Tito
*"Leskovik po fryn një erë

## Referime 
## Lidhje të jashtme
*Biografia  bioshqip.com